સ્કૂલબોર્ડનાં વર્તુળો કહે છે, સ્કૂલબોર્ડમાં છેલ્લા છ મહિનાથી બાળકો માટે સરકારી કાર્યક્રમો સિવાય સકારાત્મક શૈક્ષણિક આયોજન કરાયું જ નથી. ચૂંટાયેલી પાંખ અસ્તિત્વમાં આવી ગઇ હોવા છતાં પ્રાણહીન પુરવાર થઇ છે એટલે લાંબા સમયથી વાર્ષિક રૂ.૬૩૯ કરોડનું જંગી બજેટ ધરાવતા સ્કૂલબોર્ડનું ગાડું વહીવટ પાંખ ગબડાવી રહ્યું છે! સ્કૂલબોર્ડમાં આંતરિક રાજકારણ ખેલાતું જ્યારે અટકશે ત્યારે જ ગરીબ પરિવારનાં બાળકોના ભાવિના ઘડતરની દિશામાં ભાજપના હાલના શાસકો બે ડગલાં ભરી શકશે. હાલ તો શાસકો પણ ખાનપુરના આદેશની રાહ જોતાં જોતાં મંજીરા વગાડી રહ્યા છે!